Kanadában Schumacher megszakította a Williams-Renault első rajtkockás sorozatát. Coulthard második boxkiállásánál elveszítette vezető helyét kuplungprobléma miatt. Nem sokkal ezután Olivier Panis nagy balesetet szenvedett. A francia versenyző mindkét lába eltörött, emiatt a következő hét nagydíjat ki kellett hagynia. Balesete miatt piros zászlóval leintették a futamot az 54. körben. Michael Schumacher győzött Jean Alesi és Giancarlo Fisichella előtt. Villenueve már a második körben kiesett, mivel a célegyenes előtti sikánban a falnak ütközött. Ezen a versenyen debütált Alexander Wurz a Benettonnál. A betegségben szenvedő Gerhard Bergert helyettesítette, akinek édesapja ekkor halt meg egy repülőgép-balesetben.